Y **Løgting** (ynghanner yn ôl wyddor IPA:ˈlœktɪŋɡ) yw senedd un-siambr Ynysoedd Ffaröe. Enw'r senedd yn Ffaroeg yw *Føroya Løgting* neu'n syml *Løgtingið*, ac yn Daneg (mae'r Ynysoedd yn diriogaeth hunan-lywodraethol o fewn Teyrnas Denmarc) yn *Færøernes Lagting/Lagtinget*.

Mae iddi 33 aelod seneddol, sydd â mandad am 4 mlynedd. Fe'i lleolir yn y brifddinas, Tórshavn.

Hanes
-----

Yn wreiddiol, sefydlwyd yr hyn a ddaeth yn Logting ar hyd llinellau yr Althing, fel a geir yng Ngwlad yr Iâ yn yr Oesoedd Canol, hynny yw, cyfarfod cyhoeddus lle roedd gan bob dyn rhydd ar yr ynysoedd yr hawl i gwrdd i ddatrys anghydfod bersonol neu gymunedol. Datblygodd hyn, maes o law, i fod yn Løgting ("Y Peth Cyfraith/Cyfreithfa"), o dan gadeiryddiaeth *løgmaður* ( "cyfreithiwr") oedd yn gynrychiolydd o bob cymuned leol.

Bydd y Løgting yn ymgynnull unwaith y flwyddyn yn ystod yr haf ar Benrhyn Tinganes yn Torshavn adeg dathliadau nawddsant y genedl, yr Ólavsøka sydd ar ddydd Sant Olaf ar 29 Gorffennaf. Mae'n sefyll yn gyntaf yn yr awyr agored, ar y pentir, ond yn ddiweddarach, symudodd y gynulleidfa i mewn i un o'r bychain Tinganes.

Mae 1274 yn flwyddyn bwysig yn hanes y Løgting. Roedd yr ynosoedd ar y pryd yn rhan o frenhiniaeth Norwy. Ers y flwyddyn honno gweithredodd y Løgting nid yn unig gyfreithiau Norwyaidd Magnus VI, Brenin Norwy, ond hefyd cyfreithiau penodol yn yr Ynysoedd, fel y rhai a ddisgrifir yn y "llythyrau'r defaid" (Seyðabrævið) o 1298, sy'n rheoleiddio bridio defaid.

Tua diwedd yr 17g, ciliodd dylanwad a grym y Løgting i rym cynrychiolwyr y brenin. Yn 1816 diddymwyd y Løgting a daeth Ynysoedd Ffaroe yn eiddo i Ddenmarc. Llywodrethwyd y wlad gan Prefect a benodwyd gan y Daniaid a'i swyddogion. Bu'n rhaid aros nes 1852 i'r Løgting ailgyfansoddi a chwrdd eto. Bedair blynedd yn ddiweddarach, sefydlwyd y Logting mewn adeilad pwpasol, y "Løgtingshúsið", aadeiladwyd yn arbennig ar gyfer yn yr hen ardal tref Torshavn (62 ° 00 '38 "N, 6 ° 46 '18" W).

Etholiadau
----------

Cynhelir etholiadau bob 4 mlynedd gyda'r pleidleiswyr yn bwrw pleidlais dros bleidiau. Bydd canran y bleidlais yn hafalu nifer y seddi.

Bydd pobl Ynysoedd Ffaröe hefyd yn pleidleisio yn etholiadau cenedlaethol Denmarc gan ddanfon 2 gynrychiolydd yno.

### Senedd 2015-2019

Canlyniad etholiad y Løgting ar 1 Medi 2015| Plaid | Pleidlais |  % | Seddi |
| --- | --- | --- | --- |
|  | Plaid Sosialaidd Ddemocrataidd (*Javnaðarflokkurin*) | 8,074 | 25,1 | 8 |
|  | Plaid Weriniaethol (*Tjóðveldi*) | 6,681 | 20,8 | 7 |
|  | Plaid y Werin (ceidwadol) (*Fólkaflokkurin*) | 6,091 | 18,9 | 6 |
|  | Plaid Unoliaethol (ceidwadol) (*Sambandsflokkurin*) | 6,036 | 18,8 | 6 |
|  | 'Y Blaid Flaengar' (*Framsókn*) | 2,239 | 7,0 | 2 |
|  | Plaid y Canol (*Miðflokkurin*) | 1,775 | 5,7 | 2 |
|  | Plaid Hunanlywodraeth (*Sjálvstýrisflokkurin*) | 1,304 | 4,0 | 2 |
| Cyfanswm (88,8 % wedi pleidleisio) | 32,375 | 100 | 33 |

Oriel
-----

* Y Seyðabrævið, *Llythyr y Ddafad* yw'r ddogfen hynaf o Ynysoedd y Ffaröe. Fe'i hysgrifenwyd mewn Hen Norseg a bu'n weithredol fel dogfen am ganrifoedd
* Sgandal Ólavsøka 1930 - tynnwyd i lawr baner Denmark y Dannebrog a chodwyd baner gymharol newydd Ynysoedd y Ffaröe, Merkið yn ei le. Doedd y Merkið ddim yn faner swyddogol ar y pryd.
* Tŷ y Løgting yn Tórshavn, adeiladwyd yn 1856.
* Tŷ'r Løgting house yn yr 1950au. Yr adeilad yn y cefndir oedd pencadlys telecom Ynysoedd y Ffaröe ond mae bellach yn swyddfeydd ar gweinyddol i'r Løgting
* Neuadd y Løgting tua 1900